Santaco se taxi's gaan tot 100%-kapasiteit laai | Maroela Media
Argieffoto ter illustrasie. (Foto: Courtney Africa/African News Agency)
Die Suid-Afrikaanse taxi-vereniging Santaco het Sondag gesê taxibestuurders sal vanaf Maandag weer 100% van taxi's se vervoerkapasiteit benut. Die vereniging het ook taxibestuurders wat passasiers oor lang afstande vervoer, aangesê om dié bedrywighede te hervat sonder die nodige permitte.
Dít volg nadat Fikile Mbalula, minister van vervoer, oor die naweek herhaaldelik 'n vergadering met die vereniging uitgestel het, berig eNCA.
"Ons het hierdie besluit geneem weens frustrasie en 'n gebrek aan rigting van die regering," het Phillip Taaibosch, president van Santaco, vanmiddag gedurende 'n virtuele mediakonferensie gesê.
Volgens Taaibosch is Santaco bewus daarvan dat taxi's moontlik geskut kan word indien taxibestuurders nie aan die afsonderingsregulasies voldoen nie. Die vereniging se taxi's is sedert die begin van die algehele landwye afsondering geskut teen 'n vrystellingsboete van minstens R5 000. Hy het verduidelik dat Santaco egter bereid is om die kans te waag.
"Ons het by die minister gekla oor hierdie onregmatige beslaglegging van taxi's en daar is tot vandag toe nog niks daaraan gedoen nie," het Taaibosch gesê.
Taaibosch het egter verseker dat taxibestuurders steeds die nodige veiligheidsmaatreëls soos die dra van maskers en die ontsmetting van taxi's sal toepas om die veiligheid van pendelaars te verseker.
Santaco het egter gesê die hulppakket is onvoldoende waarna sy taxibestuurders die afgelope Maandag gestaak het. Duisende pendelaars landwyd is weens dié staking gestrand gelaat.
algehele afsondering In die nuus Santaco taxi
BAT moet maak soos die taxibestuurderds.
Hoekom dan nog lockdown vir ons
As passasiers oor lang afstande vervoer mag word, neem ek aan dat motoriste tussen munisipale grense mag reis! Dit maak sin!
Min. Mbalula kom nie sy afspraak met die taxibedryf na nie en nou gaan "die stert die hond wil swaai".